**Merijärven nuorisovaltuuston johtosääntö**

**(päivitetty 10.10.2024)**

****

SISÄLLYSLUETTELO

[1.§ Yleiset määräykset 3](#_Toc178860041)

[1. Johtosäännön soveltaminen 3](#_Toc178860042)

[2.§ Nuorisovaltuuston valitseminen 3](#_Toc178860043)

[2.1 Sääntöjen muuttaminen 3](#_Toc178860044)

[2.2 Nuorisovaltuuston kokoonpano 3](#_Toc178860045)

[2.3 Kelpoisuus nuorisovaltuustoon 3](#_Toc178860046)

[2.4 Nuorisovaltuuston vaalit 3](#_Toc178860047)

[2.5 Vaalikelpoisuus 4](#_Toc178860048)

[2.6 Nuorisovaltuuston toimikausi 4](#_Toc178860049)

[2.7 Nuorisovaltuuston jäsenen eroaminen 4](#_Toc178860050)

[2.8 Nuorisovaltuuston täydentäminen 4](#_Toc178860051)

[2.9 Kokouspalkkiot 4](#_Toc178860052)

[3.§ Nuorisovaltuuston järjestäytyminen 5](#_Toc178860053)

[3.1 järjestäytymiskokouksen koollekutsu 5](#_Toc178860054)

[3.2 Uuden puheenjohtajan valinta 5](#_Toc178860055)

[3.3 Muiden toimihenkilöiden valinta 5](#_Toc178860056)

[3.4 Nuorisovaltuuston hallitus 5](#_Toc178860057)

[4.§ Kokousmenettely 5](#_Toc178860058)

[4.1 Yleiskokous 5](#_Toc178860059)

[4.2 Kokousaika ja –paikka 5](#_Toc178860060)

[4.3 Kokouksen päätösvaltaisuus 6](#_Toc178860061)

[4.4 Kokouksen koollekutsuminen 6](#_Toc178860062)

[4.5 Kokouksen pitäminen 6](#_Toc178860063)

[4.6 Kokouksen johtaminen 6](#_Toc178860064)

[4.7 Tilapäinen puheenjohtaja 6](#_Toc178860065)

[4.8 Läsnäolo nuorisovaltuuston kokouksessa 6](#_Toc178860066)

# Yleiset määräykset

## Johtosäännön soveltaminen

Johtosäännössä määrätään Merijärven nuorisovaltuuston, myöhemmin tässä johtosäännössä nuorisovaltuustona mainitun foorumin kokousmenettelystä ja valitsemistavasta. Säännössä määrätään myös nuorisovaltuuston jäsenten, toimihenkilöiden ja toimielinten tehtävistä, toimenkuvista, oikeuksista ja velvollisuuksista.

# Nuorisovaltuuston valitseminen

## 2.1 Sääntöjen muuttaminen

Nuorisovaltuusto voi muuttaa näitä sääntöjä, mikäli 2/3 kokouksessa koolla olevista nuorisovaltuutetuista niin päättää.

## 2.2 Nuorisovaltuuston kokoonpano

Nuorisovaltuustoon kuuluu 9 varsinaista jäsentä ja 3 varajäsentä, jotka valitaan jäljempänä ilmoitetulla vaalitavalla. Myös varajäsenet kutsutaan nuorisovaltuuston kokouksiin, mutta äänestystilanteissa vain varsinaisilla jäsenillä on äänioikeus. Varsinaisten jäsenten ollessa poissa, äänioikeus on vaaleilla valituilla enimmillä äänimäärillä paikalla olevilla varajäsenillä.

## 2.3 Kelpoisuus nuorisovaltuustoon

Nuorisovaltuustoon voidaan valita vaalivuonna täyttävä tai täyttänyt 13–20-vuotias nuori. Vaalikelpoisia ovat Merijärvellä asuvat, sekä Merijärvellä kirjoilla olevat nuoret, asuinpaikasta riippumatta.

Nuorisovaltuuston jäsen tai varajäsen on oikeutettu jatkamaan nuorisovaltuustossa toimikautensa loppuun saakka, vaikka hän menettää vaalikelpoisuuden kesken kauden.

## 2.4 Nuorisovaltuuston vaalit

Istuva nuorisovaltuusto asettaa vähintään kahta kuukautta vaaleja ennen vaalitoimikunnan, jonka tehtävä on järjestää nuorisovaltuustovaalit. Vaalitoimikunnan tulee huolehtia, että vaaleissa noudatetaan Suomen lakeja, vaalisalaisuutta ja hyvää vaalitapaa. Nuorisovaltuustovaalit toimitetaan suljetulla lippuäänestyksellä tai muulla vaalisalaisuuden säilyttävällä tavalla. Vaalipiirinä toimii Merijärven kunta.

## 2.5 Vaalikelpoisuus

Nuorisovaltuustovaaleissa vaalikelpoisia ovat vaalivuonna 13-20 vuotta täyttävät tai täyttäneet nuoret. Vaalikelpoisia ovat Merijärvellä asuvat, Merijärvellä kirjoilla olevat nuoret, sekä Merijärvellä opiskelevat nuoret, asuinpaikasta riippumatta.

## 2.6 Nuorisovaltuuston toimikausi

Nuorisovaltuuston toimikausi on kaksi vuotta. Kausi alkaa, kun kunnanhallitus asettaa nuorisovaltuuston ja päättyy, kun uusi nuorisovaltuusto on asetettu.

## 2.7 Nuorisovaltuuston jäsenen eroaminen

Jos nuorisovaltuuston jäsen tai varajäsen haluaa erota nuorisovaltuustosta tai siihen liittyvästä tehtävästä, johon nuorisovaltuusto on hänet valinnut, tulee asiasta ilmoittaa kirjallisesti nuorisovaltuuston kokoukselle tai sen puheenjohtajalle.

Jos jäsen ei ole osallistunut ilman pätevää syytä kolmeen (3) kokoukseen, hänen kanssaan keskustellaan asiasta. Ellei hän halua jatkaa, häntä pyydetään eroamaan nuorisovaltuustosta.

## 2.8 Nuorisovaltuuston täydentäminen

Poisjääneen paikalle siirtyy vaaleissa seuraavaksi eniten ääniä saanut ehdokas. Mikäli muita ehdokkaita ei ole ollut, jää paikka avoimeksi seuraaviin vaaleihin asti.

## 2.9 Kokouspalkkiot

Nuorisovaltuutetuille maksetaan kokouspalkkiota 10€/kokous. Kokouspalkkiota maksetaan enintään 12 kokoukselta vuodessa. Tapahtumiin osallistumisesta ei makseta korvausta. Tapahtumiin osallistumisesta aiheutuvia kohtuullisia matkakustannuksia voidaan korvata käytettävissä olevien varojen puitteissa.

# Nuorisovaltuuston järjestäytyminen

## 3.1 järjestäytymiskokouksen koollekutsu

Uusi nuorisovaltuusto täytyy kutsua järjestäytymiskokoukseen tammikuun kolmen ensimmäisen viikon aikana. Järjestäytymiskokouksen kutsuu koolle kunnan nuorisoasioista vastaava viranomainen tai jokin muu kunnan viranhaltija edellisen kauden nuorisovaltuuston puheenjohtajan toimeksiannosta.

## 3.2 Uuden puheenjohtajan valinta

Nuorisovaltuuston puheenjohtaja ja varapuheenjohtaja valitaan valtuustokaudeksi järjestäytymiskokouksessa. Valintaa ennen kokouksen puheenjohtajana toimii edellisen valtuustokauden puheenjohtaja.

## 3.3 Muiden toimihenkilöiden valinta

Nuorisovaltuusto valitsee järjestäytymiskokouksessa pääsihteerin, talousvastaavan sekä tiedotuspäällikön

## 3.4 Nuorisovaltuuston hallitus

Nuorisovaltuustolla on hallitus, jota kutsutaan nimellä työvaliokunta. Työvaliokuntaan kuuluvat puheenjohtajisto ja pääsihteeri. Työvaliokunnan puheenjohtajana toimii nuorisovaltuuston puheenjohtaja. Työvaliokunta vastaa nuorisovaltuuston toiminnanohjaamisesta. Työvaliokunta valmistelee esityksiä valtuuston päätöksentekoa varten. työvaliokunnan kokoukset ovat vapaamuotoisia.

# Kokousmenettely

## 4.1 Yleiskokous

Nuorisovaltuuston ylin päättävä elin on yleiskokous.

## 4.2 Kokousaika ja –paikka

Nuorisovaltuusto tai puheenjohtaja päättää yleiskokouksen ajan ja paikan.

## 4.3 Kokouksen päätösvaltaisuus

Yleiskokous on päätösvaltainen, kun järjestäytymiskokouksessa on paikalla vähintään 2/3 ja muissa kokouksissa vähintään 1/3 jäsenistä.

## 4.4 Kokouksen koollekutsuminen

Kokouskutsun antaa puheenjohtaja, tai hänen estyneenä ollessaan varapuheenjohtaja.

Kokouskutsussa on ilmoitettava kokouksen aika ja paikka, sekä käsiteltävät asiat (asialista). Esityslista lähetetään mahdollisuuksien mukaan kokouskutsun yhteydessä. kokouskutsu lähetetään nuorisovaltuuston päättämällä tavalla. Kokouskutsu on lähetettävä kokousedustajille neljä päivää ennen kokousta postitse tai muulla valtuuston hyväksymällä tavalla.

## 4.5 Kokouksen pitäminen

Avattuaan kokouksen puheenjohtaja toteaa läsnä olevat, sekä kokouksen laillisuuden ja päätösvaltaisuuden. Kokoukseen voi osallistua myös etänä esim. skypen tai puhelimen välityksellä.

Asiat käsitellään asialistan mukaisessa järjestyksessä, jollei kokous toisin päätä. Nuorisovaltuusto voi ottaa käsiteltäväksi sellaisenkin asian, jota ei ole mainittu kokouskutsussa.

## 4.6 Kokouksen johtaminen

Puheenjohtajan tehtävänä on johtaa asioiden käsittelyä, sekä pitää huolta järjestyksestä kokouksessa. Puheenjohtaja saa varoituksen annettuaan määrätä poistettavaksi henkilön joka käyttäytyy sopimattomasti. Jos syntyy epäjärjestys, puheenjohtajan on keskeytettävä, tai lopetettava kokous.

## 4.7 Tilapäinen puheenjohtaja

Jos sekä puheenjohtaja, että varapuheenjohtaja ovat poissa tai esteellisiä jossain asiassa, valitaan kokousta, tai asian käsittelyä varten tilapäinen puheenjohtaja.

## 4.8 Läsnäolo nuorisovaltuuston kokouksessa

Nuorisovaltuuston yleiskokouksessa on läsnäolo-oikeus jokaisella Suomen kansalaisella.